
                MONTEFARM                          МОНТЕФАРМ

ZDRAVSTVENA USTANOVA APOTEKE CRNE GORE                                            ЗДРАВСТВЕНА УСТАНОВА АПОТЕКЕ ЦРНЕ ГОРЕ

FARMONT M.P. d.o.o. Danilovgrad

PREDMET : Zahtjev za izmjenu tenderske dokumentacije za postupak 3323 od 18.8.2023.godine

Zahtjev

 br. 1:

Poštovani, 

U skladu sa članom 94 st. 4 i 5 Zakona o javnim nabavkama, obraćamo se sa zahtjevom za izmjenu tenderske dokumentacije za otvoreni postupak javne nabavke broj 3323, Nabavka medicinskih sredstava i potrošnog materijala za operacione blokove za potrebe JZU Crne Gore. Vezano za partiju broj 16, Titanium klipsevi, molimo za izmjenu opisa proizvoda (način pakovanja) s obzirom da različiti proizvođači različito pakuju proizvode i takva karakteristika ne govori ništa o osobinama i kvalitetu proizvoda, a sa druge strane ograničava broj ponuđača koji mogu da nude navedene proizvode. Molimo da se broj komada šaržera u kutiji i broj klipseva u šaržeru izbriše iz opisa proizvoda i bitnih karakteristika predmeta nabavke a da se količina izrazi u broju klipseva, za sve tri pozicije u partiji 16. Takođe Vas molimo za izmjenu u partiji 91, Neresorptivni polymer klipsevi, gdje biste količinu izrazili u broju klipseva, a ne pakovanja. Na ovaj način ne bi došlo do narušavanja osnovnih načela Zakona o javnim nabavkama - Načelo obezbjeđivanja konkurencije (čl. 8) i Načelo ravnopravnosti, slobode i zabrana diskriminacije (čl. 10) .

Odgovor Naručioca:
Pozivom na Vaš zahtjev za izmjenu/dopunu tenderske dokumentacije, želimo Vas obavijestiti sledeće :
Partija 16 - Titanium klipsevi i Partija 91 – Neresorptivni polymer klipsevi 
· Ne prihvata se predlog da se koriguje opis proizvoda na način što će se izbrisati broj klipseva i šaržera u kutiji i da se količina klipseva izrazi zbirno.
Ovo iz razloga jer je specifikacija sačinjena shodno iskazanim potrebama više zdravstvenih ustanova koje su pojedničano potrebe usaglasili sa svojim operativnim procedurama. Izmjena tenderske specifikacije na predloženi način bi kao prvo onemogućila raspodjelu  traženih medicinskih sredstava, a kao drugo omogućila da se nesrazmjernim pakovanjima ne može izvršiti  adekvatno rangiranje ponuda.

Zahtjev br. 2:
Poštovani, U skladu sa članom 94 st. 4 i 5 Zakona o javnim nabavkama, obraćamo se sa zahtjevom za izmjenu tenderske dokumentacije za otvoreni postupak javne nabavke broj 3323, Nabavka medicinskih sredstava i potrošnog materijala za operacione blokove za potrebe JZU Crne Gore. Vezano za partiju broj 116, Igle, Kirchner, s obzirom da su se godinama unazad nabavljale igle debljine 1,5; 1,8; 2,0; 2,5; 3,0 a da je sada debljina promijenjena na 1,6; 1,7; 1,8; 2,0; 2,5; 3,0 a radi se o neznatnoj razlici u veličinama, molimo da razmotrite naš prijedlog za izmjenu na način da dimenzije budu iste kao uobičajeno do sada (1,5; 1,8; 2,0; 2,5; 3,0). Time bi se obezbijedila mogućnost da više ponuđača ponudi ovu partiju i time se obezbijedi poštovanje osnovnih načela Zakona o javnim nabavkama.

Odgovor Naručioca:

Prihvata se zahtjev za izmjenu tenderske dokumentacije u dijelu partije 116.
Komisija za sprovodjenje postupka 








   dipl.oec Vladan Radović, predsjednik komisije

                                                                                                                                                           s.r.

Zdravstvena ustanova Apoteke Crne Gore “MONTEFARM” – Podgorica, Ankarski bulevar  br. 3  

